जरूरतमंद परिवारों के बुजुर्गों को बांटा राशन और अन्य सामान
खन्ना| हेल्पेजइंडिया और बीएसबी वेलफेयर सोसाइटी की ओर से शुक्रवार को अर्बन पीएचसी माडल टाउन समराला रोड में एक समारोह का आयोजन किया गया। इसके मुख्यातिथि तहसीलदार जेपी सलवान थे। समारोह की अध्यक्षता जिला स्वास्थ्य मूल्यांकन प्लानिंग कमेटी सचिव गुरशरणजीत सिंह ने की। इस दौरान बेसहारा वृद्धों को राशन, कपड़े नकदी बांटी गई। तहसीलदार ने कहा कि हम मानवता की सेवा करके परमात्मा से आशीर्वाद प्राप्त कर सकते हैं। डाॅ. मनरीत बैनीपाल ने वृद्धों का निशुल्क चेकअप भी किया। इस अवसर पर एएसआई बलवीर सिंह, शिव कुमार, गुरमीत सिंह भी मौजूद थे।
hin_Deva hin_Deva